tartuNLP/wikipedia-smugri-20251201 huggingface dataset:
Italian kansanäänestys 2020

Italian perustuslakia koskeva kansanäänestys oli tarkoitus pitää alun perin 29. maaliskuuta 2020. Kansanäänestyksessä kysytään ihmisten mielipidettä perustuslain muutosehdotuksesta, jolla pienennettäisiin Italian parlamentin sekä ylä- että alahuoneen kokoa.
Hallitus ilmoitti 5. maaliskuuta, että kansanäänestystä siirretään tuonnemmaksi koronaviruksen takia, joka oli johtanut tuohon mennessä jo yli 140 kuolemaan Italiassa. Äänestys päädyttiin lopulta pitämään kaksipäiväisenä 20.–21. syyskuuta. 
Lähtöasetelmat.
Italian parlamentissa on yhteensä 945 edustajaa, joista 630 edustajainhuoneessa ja 315 senaatissa. 
Perustuslain muutosehdotus pyrkii pienentämään parlamentin kokonaismäärn 600 edustajaan: 400 edustajainhuoneen jäseneen ja 200 senaattoriin.. 
Kysymys.
Kansanäänestyksen kysymys on seuraavanlainen: «Approvate il testo della legge costituzionale concernente "Modifiche agli articoli 56, 57 e 59 della Costituzione in materia di riduzione del numero dei parlamentari", approvato dal Parlamento e pubblicato nella Gazzetta Ufficiale della Repubblica italiana - Serie generale - n. 240 del 12 ottobre 2019?»Suomeksi:Hyväksytkö parlamentin hyväksymän ja Italian tasavallan virallisen lehden 12. lokakuuta 2019 numerossa 240 julkaiseman tekstin koskien "perustuslain pykälien 56, 57 ja 59 muutoksia sekä parlamentaarikkojen määrän vähentämistä"?
Äänestäjät valitsevat vaihtoehtojen "kyllä" ja "ei" väliltä. 
Tulokset.
Kansanäänestys antoi selkeän, lähes 70 %:n, tukensa perustuslain muutoksen kannattajille. Ei-puoli ei saanut enemmistöä yhdessäkään vaalipiirissä. 
Italian seuraavat parlamenttivaalit, jotka pidetään viimeistään vuonna toukokuussa 2023, ovat ensimmäiset vaalit, joissa sovelletaan uutta perustuslakia ja pienempää parlamentaarikkojen määrää. Uudistuksen arvioitu euromääräinen säästö on vuodessa 52,9 miljoonaa edustajainhuoneen ja 28,7 miljoonaa senaatin kuluissa..
Suurpäämuurahainen

Suurpäämuurahainen ("Harpagoxenus sublaevis") on muurahaisten (Formicidae) heimoon ja pistinmuurahaisten (Myrmicinae) alaheimoon kuuluva pistiäislaji.
Levinneisyys.
Suurpäämuurahaiset ovat levinneet Pohjois- ja Keski-Euroopassa laajalti, mutta harvassa, sillä suurpäämuurahaiset tarvitsevat ison reviirin sillä liekomuurahaisia ("Leptothorax") ei ole hirveän paljon. Suomessa suurpäämuurahainen on luokiteltu elinvoimaiseksi lajiksi.
Elintavat.
Suurpäämuurahaiskuningatar ei pysty perustamaan itse pesää vaan tunkeutuu liekomuurahaisten pesään ja silppuaa saksimaisilla leuoillaan liekomuurahaisten kuningattaren ja työläiset. Pian kuoriutuvat orjat näkevät suurpäämuurahaiskuningattaren omana kuningattarenaan ja palvelevat sitä kunnes muut suurpäämuurahaiset syntyvät. Suurpäämuurahainen on kyvytön huolehtimaan itsestään tai pesästään. Siksi ne tarvitsevat orjia. Suurpäämuurahaiset tekevät orjan ryöstöretkiä, jotka kohdistuvat yleensä liekomuurahaisiin. Ne tappavat orjien kuningattaren, mutta sitä ei syödä.
Tuoksukäppyräsammal

Tuoksukäppyräsammal ("Mannia fragrans") on velhonsammalten (Aytoniaceae) heimoon ja käppyräsammalten ("Mannia") sukuun kuuluva maksasammallaji.
Tuoksukäppyräsammal on 1–2 senttimetrin mittainen ja 3–4 millimetriä leveä. Sen itiöt ovat noin 60 mikrometrin kokoisia.
Tuoksukäppyräsammalta tavataan Euroopassa, Pohjois-Amerikassa ja Aasiassa pohjoisella pallonpuoliskolla viileillä ja lauhkeilla, enimmäkseen mantereisilla alueilla. Runsain se on Balkanin pohjoisosassa ja Keski-Euroopassa. Ruotsissa tuoksukäppyräsammal on osassa maata hyvin yleinen ja se luokitellaankin siellä elinvoimaiseksi lajiksi. Norjassa se on äärimmäisen uhanalainen ja elääkin vain yhdessä paikassa. Suomessa se luokitellaan erittäin uhanalaiseksi, ja lajin levinneisyys kattaa siellä osittain alueen Varsinais-Suomesta Koillismaahan asti.
Culex invidiosus

Culex invidiosus on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Theobald vuonna 1901. Lajia tavataan Afrikasta. Sillä ei ole alalajeja.
Zsigmond Czakó

Zsigmond Czakó (1820−1847) oli unkarilainen näyttelijä ja näytelmäkirjailija, jonka draamoista varsinkin 'Kauppias ja merimies' (1844) ja 'Testamentti' (1845) aikoinaan herättivät ansaittua huomiota. Hän surmasi itsensä.
Michał Czajkowski

Michał Czajkowski, Sadyk paša, (1808–1886) oli puolalainen kirjailija ja seikkailija. Hän oli syntyisin Vähä-Venäjältä puolalaisista vanhemmista ja otti osaa Puolan kapinaan 1831. Hänen ’Kasakkakertomuksensa’ (1837), samoin kuin sen jälkeen ilmestyneet novellinsakin, tulivat reippaan kertomatapansa ja jännittävien tapahtumiensa ansiosta suosituiksi. Kyllästyneenä kirjallisuuteen Czajkowski kääntyi 1841 valtiollisen seikkailun alalle.
Czajkowski lähti Turkkiin ruhtinas Adam Czartoryskin lähettiläänä ottamaan selkoa turkkilaisten mielialasta Puolaa kohtaan. Mentyään naimisiin puolalaisen runoilijan Juliusz Slowackin nuoruudenrakkauden kanssa hän kääntyi islamin uskoon, saavutti Turkin hallituksen luottamuksen ja johti "Sadyk pašan" nimellä Krimin sodassa itse muodostamaansa turkkilaista kasakkajoukkoa. Vuonna 1860 hän oli jo kyllästynyt vapausharrastuksiin ja alkoi kannattaa itsevaltiutta. Oltuaan aikanaan Turkissa korkeissa viroissa, muun muassa Bukarestin kuvernöörinä, hän anoi 1872 armahdusta Venäjän hallitukselta ja sen saatuaan asettui asumaan Ukrainaan, jossa hän teki itsemurhan. Hänen kootut teoksensa ilmestyivät Leipzigissa 1863–1873.
François de Curel

François de Curel (10. kesäkuuta 1854 Metz, Moselle, Ranska − 26. huhtikuuta 1928 Pariisi, Ranska) oli ranskalainen näytelmäkirjailija.
Curel on käsitellyt omintakeisia aiheita ja rohkeita kysymyksiä. Näytelmät eivät ole suurta yleisöä varten, eikä hän näyttämöllä saavuttanut aikanaan yleistä suosiota. Sen sijaan näytelmät ovat kirjallisesti arvokkaita, syvällisiä, ja ne sisältävät ajatuksia. Hän on julkaissut seuraavat näytelmät: "La Figurante" (kirjoitettu 1891, esitetty 1893), "L’amour brode" (kirjoitettu 1891, esitetty 1896), "L’envers d’une sainte" (1892), "Les Fossiles" (kirjoitettu 1892, esitetty 1900), "L’invitée" (1893), "La nouvelle idole" (esitetty 1899), "Le repas du lion" (esitetty 1897), "La fille sauvage" (1902).
Juan de la Cueva

Juan de la Cueva (noin 1550 − noin 1610) oli espanjalainen näytelmäkirjailija. Hän viljeli useimpia kirjallisuudenlajeja, mutta onnistui parhaiten draamassa ja oli yksi kansallisen draaman perustajia. Cuevan toiminta oli uudistavaa. Hän kohotti draamallista tyyliä ja jakoi draaman kolmeen jornada-osaan. Hänen tuotteliaisuutensa kuitenkin vahingoitti hänen teostensa arvoa. Kokoomateos "Obras" (Sevilla 1582) sisältää sonetteja, canzoneja, elegioja, eklogeja ynnä muuta italialais-klassilliseen tyyliin. Hänen kokoelmiaan ovat muun muassa "Coro Febeo de romances historiales" (1587−1588) ja "Primera parte de las comedias y tragedias" (1588), johon kuuluu neljä murhenäytelmää ja kymmenen komediaa.
Leopoldo Augusto de Cueto

Leopoldo Augusto de Cueto (1815−1901), Valmarin markiisi, oli espanjalainen kirjailija ja kirjallisuushistorioitsija. Hän kirjoitti muun muassa huolellisen erikoistutkimuksen 1700-luvun runoilijoista. Alfonso X:n runoja "Cantigas en loor de Santa Maria" koottaessa Cueton osuus kokoamisesta oli työläin.
Lainopin tohtorintutkinnon suoritettuaan Cueto siirtyi diplomaatin uralle. Hän oli vuonna 1847 Espanjan lähettiläänä Kööpenhaminassa ja sen jälkeen eri paikoissa Euroopassa ja Amerikassa. Hänet valittiin 1857 Espanjan akatemiaan. Hänen teoksensa ovat paras 1700-luvun espanjalaisten runoilijoiden lähde. Hän on julkaissut myös pari näytelmää, "Doña Maria Coronel" (1844) ja "Cleopatra".
Jornada

Jornada on jokin, mikä kestää päivän, päivämatka. Se on näytös vanhassa espanjalaisessa kansallisdraamassa. Siinä merkityksessä sanaa on käyttänyt Bartolomé Torres Naharro lyyris-dramaattisessa kokoelmassaan "Propaladia" (1517).
Czajkowski

Czajkowski, Czajkowska on puolalainen sukunimi muun muassa seuraavilla henkilöillä:
Village Peoplen diskografia

Village People on yhdysvaltalainen 1970-luvulla perustettu diskoyhtye.
Sarah J. Maas

Sarah Janet Maas (s. 5. maaliskuuta 1986 New York, New York) on yhdysvaltalainen fantasiakirjailija. Hänen ensimmäinen sarjansa on "Throne of Glass." Sarjaa julkaisi englanniksi Bloomsbury vuosina 2012–2018 ja suomeksi Gummerus vuosina 2017–2022. Muita Maasin teoksia ovat fantasiasarjat "Valtakunta" () ja "Crescent City". 
Elämä.
Sarah J. Maas syntyi 5. maaliskuuta 1986 New Yorkissa. Hän valmistui 2008 Hamilton Collegesta, joka sijaitsee Clintonissa New Yorkin osavaltiossa. Hänen pääaineensa oli luova kirjoittaminen ja sivuaineensa uskonto. Maas on naimisissa ja asuu Pennsylvaniassa. Hänen poikansa Taran syntyi kesäkuussa 2018. Helmikuussa 2022 Maas sai toisen lapsen, tyttären Sloanen.
Ura.
Maas alkoi kirjoittaa esikoisromaaniaan "Lasipalatsia" jo kuusitoistavuotiaana. Kirjoitettuaan useita romaanin lukuja hän julkaisi ne FictionPress.com-sivustolla, missä se oli yksi sivuston suosituimmista tarinoista. Myöhemmin romaani poistettiin sivustolta, kun hän päätti yrittää julkaista sen. Sarjan tarina perustuu "Tuhkimoon", ja sen lähtökohtana on ”Mitä jos Tuhkimo ei olisikaan palvelija, vaan salamurhaaja? Ja mitä jos hän ei osallistuisikaan tanssiaisiin tavatakseen prinssin, vaan tappaakseen hänet?”
Vuonna 2008 Maas alkoi lähetellä tarinaa agenteille, ennen kuin löysi sellaisen 2009. Bloomsbury osti maaliskuussa 2010 "Lasipalatsin" ja myöhemmin myös kahden muun sarjan osan oikeudet. Sarjaa on saatavilla 15 maassa ja 35 kielellä. Syyskuussa 2015 ilmoitettiin, että Mark Gordon Company oli hankkinut televisio-oikeudet "Throne of Glass" -sarjaan. Sarjan seitsemäs ja viimeinen osa "Kingdom of Ash" ilmestyi englanniksi 23. lokakuuta 2018.
Toinen Maasin sarja "Valtakunta" (engl. "A Court of Thorns and Roses") perustuu löyhästi "Kaunottaren ja hirviön" tarinaan. Trilogian ensimmäinen kirja kirjoitettiin jo vuonna 2009, mutta se julkaistiin englanniksi vasta vuonna 2015 ja Suomessa vuonna 2019.
Maas ilmoitti 16. toukokuuta 2018 kolmannesta kirjasarjastaan "Crescent Citystä", joka on hänen ensimmäinen aikuisten fantasiasarjansa. Bloomsbury julkaisi sarjan ensimmäisen osan "Maan ja veren huone" 3. maaliskuuta 2020. Romaani julkaistiin suomeksi vuonna 2023.
Kirjoitustyyli ja vaikutukset.
Haastattelussa Writers &amp; Artists -lehdelle Maas kertoi heille, että elokuvien partituurit ja klassinen musiikki ovat hänen inspiraationsa kirjailijana. Hän jatkoi sanomalla, että Garth Nixin kirjoittama "Sabriel" ja Robin McKinleyn "Sankari ja kruunu" saivat hänet rakastamaan fantasian lukemista ja sen kirjoittamista. Maasin hahmonkehitystä on ylistetty yhdeksi hänen parhaista ominaisuuksistaan ​​tarinankerronnassa, moraalisesti harmailla hahmoilla ja vahvalla maailmanrakennuksella.
Maas on maininnut, että "Löytämisen tunne johtuu siitä, miksi rakastan kirjoittamista niin paljon. Se on minulle täyttä jännitystä." Hänen kirjansa tunnetaan raskaista romanttisista teemoista, ja Maas itse on sanonut, että hänen fantasiasarjansa "Valtakunta" "vinoutuu vanhemmaksi", istuen jossain nuorten ja aikuisten genren välissä.
Polkupussisammal

Polkupussisammal ("Marsupella funckii") on hopeasammalten (Gymnomitriaceae) heimoon ja pussisammalten ("Marsupella") sukuun kuuluva maksasammallaji. 
Polkupussisammal on noin yhden senttimetrin mittainen. Sen itiöt ovat 7–10 mikrometrin kokoisia.
Polkupussisammalta tavataan Pohjois-Amerikan itäosissa ja lähes koko Euroopassa. Aasiassa sen levinneisyys kattaa Japanin, Turkin ja Siperian eteläosat. Se on luokiteltu sekä Ruotsissa, Norjassa että koko Euroopassa elinvoimaiseksi lajiksi. Suomessa sitä on tavattu historiallisesti viisi kertaa, joista uusin on vuodelta 1932 Erkkilästä Alavudelta. Myöhemmissä etsinnöissä lajia ei enää ole havaittu. Se luokitellaankin maassa hävinneeksi lajiksi. Polkupussisammal on hävinnyt myös Alankomaista.
Dareios-vaasi

Dareios-vaasi on antiikin kreikkalainen voluuttikrateeri, joka on tehty klassisen kauden lopulla noin vuonna 340–320 eaa. Sen kuvitus esittää Persian kuningas Dareiokseen liittyvää aihetta. Nykyisin vaasi on esillä Napolin arkeologisessa museossa (esine H 3253).
Vaasi edustaa eteläitalialaista apulialaista keramiikkaa. Sen maalaria kutsutaan Dareios-maalariksi. Vaasi löydettiin haudasta Canosa di Puglian läheltä Etelä-Italiasta vuonna 1851.
Vaasin korkeus on 115 cm. Se on maalattu punakuviotekniikalla. Maalauskoristelu esittää kreikkalaista tragediaa, jonka aiheena ovat tapahtumat kuningas Dareioksen hovissa vuonna 521 eaa. Näin se esittää hyvin kreikkalaisen version siitä, miltä hovi olisi voinut näyttää. Kuvituksen keskellä on valtaistuimella istuva suurkuningas itse. Tämä on nimetty piirtokirjoituksella, minkä perusteella voidaan olla varmoja, ettei kyseessä oleva näytelmä ole Aiskhyloksen "Persialaiset", sillä siinä kuninkaana on Kserkses. Muihin hahmoihin kuuluu muun muassa satraappeja, neuvonantajia ja vartijoita. Eräs mielenkiintoinen yksityiskohta on abakusta käyttävä veronkerääjä tai rahastonhoitaja.
Eurytos-krateeri

Eurytos-krateeri on antiikin kreikkalainen krateeri, joka on valmistettu arkaaisella kaudella noin vuonna 600–590 eaa. Se on saanut nimensä tärkeimmästä kuva-aiheestaan, joka esittää Eurytokseen ja Herakleehen liittyvää myyttiä. Nykyisin krateeri on esillä Louvressa (esine E 635).
Eurytos-krateeri on tehty Korintissa ja edustaa varhaiskorinttilaista keramiikkaa. Se oli myyty Italiaan etruskeille, ja löydettiin etruskilaisesta haudasta Cerveteristä antiikin Etrurian alueelta.
Krateeri on tyypiltään pylväskrateeri, mikä oli vaasin syntyaikaan uusi tyyppi. Eurytos-krateeri on varhaisin tunnettu esimerkki tyypistä. Krateerin korkeus on noin 46 cm. Krateerin maalauskoristelu yhdistelee mustakuvio- ja monivärimaalausta. Keskeisimmät maalaukset esittävät mytologista aihetta, jossa Herakles saa pidoissa puolisokseen Eurytoksen tyttären Iolen, sekä seuranneen riidan jälkeistä taistelua, jossa Herakles surmaa Eurytoksen pojan Ifitoksen. Hahmot ja tilanne ovat tunnistettavissa siksi, että kunkin hahmon kohdalle on kirjoitettu tämän nimi arkaaisella korinttilaisella kirjaimistolla. Maalaukseen on merkitty muun muassa nimet Herakles ja Eurytos sekä Eurytoksen lapset Ifitos, Iole, Klytios ja Didaion. Pitokohtaus on varhaisin tunnettu kuvaus pitoihin osallistuvista makoilemassa leposohvilla.
Vaasin toisella puolella on kuvattuna taistelevia sotilaita Troijan edustalla. Vaasin alaosaa kiertää kuvaus ratsastuskilpailuista. Lisäksi kädensijojen alapuolella on kaksi kuvaa, joista toinen esittää pitovalmisteluita ja toinen Aiaan itsemurhaa Odysseuksen ja Diomedeen läsnäollessa. Näin koristelu yhdistää kolme vaasimaalauksissa suosittua aihetta, taistelun, pidot ja hevoskilpailut.
Kalos-kirjoitus

Kalos-kirjoitus on antiikin kreikkalaiselle keramiikalle tyypillinen vaasissa oleva piirtokirjoitus, joka ylistää jotakin henkilöä kauniiksi, maskuliinissa "kalos" () tai harvemmin feminiinissä "kalē" ().
Kalos-kirjoituksia esiintyy pääasiassa Ateenassa tuotetussa attikalaisessa keramiikassa 500-luvun eaa. puolesta välistä 400-luvun eaa. puoleen väliin. Erityisesti niitä esiintyy punakuviokeramiikassa ja symposioneissa eli pidoissa käytetyissä vaasityypeissä kuten kylikseissä. Kirjoitukset liittyivät toisaalta ajalle tyypilliseen nuorukaisten ihailuun ja pederastisiin käytäntöihin, mutta toisaalta myös ajatukseen ihanteellisesta ihmisestä, joka on "kalos kagathos", ”kaunis ja hyvä”.
Kirjoitukset on yleensä sijoitettu vaasin muun kuvituksen yhteyteen, mutta ne eivät aina liity mitenkään kuva-aiheeseen. Monet kirjoitukset on tehty vaasin valmistuksen yhteydessä, toisin sanoen ennen polttamista, mutta osa kirjoituksista on jälkeenpäin tehtyjä sponttaaneja raapustuksia, graffiteja.
Joissakin kalos-kirjoituksissa esiintyy pelkästään sana "kalos" tai "kalē", ”kaunis”. Joskus kirjoitus on geneerinen, ja siinä lukee esimerkiksi , ”poika on kaunis”. Joskus sanan yhteydessä on myös ylistettävän henkilön nimi, esimerkiksi , ”Epidromos on kaunis”. Tällaisia kalos-kirjoituksissa esiintyviä nimiä tunnetaan ainakin parisataa.
Esimerkkejä.
Pelkkä "kalos" tai "kalē"
Poika on kaunis ("ho pais kalos")
Nimeltä mainittuna
Graffiti (täsmennyssivu)

Graffiti tai graffito (ital.) voi viitata seuraaviin:
Regina Vasorum

Regina Vasorum (lat., ”Vaasien kuningatar”) on antiikin kreikkalainen hydria, joka on tehty klassisen kauden lopulla noin vuonna 350–325 eaa. Se on koristeltu kullatuilla ja monivärisillä reliefeillä, jotka esittävät Eleusiin jumalia. Nykyisin vaasi on esillä Eremitaašissa Pietarissa (esine 525).
Vaasi on tehty Ateenassa ja löydetty Cumaesta 1800-luvulla. Aiemmin sitä pidettiin tyyliltään sellaisena, että sitä luultiin eteläitalialaisen keramiikan tuotannoksi. Vaasi on pitkäkaulainen hydria eli vesiastia, jonka korkeus on 65,5 cm. Sen pinta on lasitetun mustapohjainen ja kohojuovitettu.
Vaasin hartiaa kiertää reliefifriisi, jossa on kuvattuna kymmenen Eleusiin mysteereihin liittyvää jumalaa. Keskellä ovat Demeter (kuvassa numero 1) ja Kore (2). Koren oikealla puolella on Herakles (8), joka esiintyy mysteereihin initioitavana. Hän on pukeutunut himationiin, ja hänellä on käsissään nuija ja initioitavan sauva sekä uhrattava porsas. Demeterin vasemmalla puolella on vastaavasti Dionysos (7) myös initioitavana. Herakleen oikealla puolella ovat Athene (3), Eubuleus (10) ja Afrodite (4), ja Dionysoksen vasemmalla puolella Triptolemos (6), Iakkhos (9) ja Artemis (5).
Vaasin vartaloa kiertää toinen reliefifriisi, jossa on eläimiä ja hirviöitä. Vaasia on arvostettu paitsi sen ulkonäön vuoksi myös siksi, että sen koristelu antaa tietoa kreikkalaisesta uskonnosta.
Edguyn diskografia

Edguy on vuonna 1992 perustettu saksalainen power metal -yhtye.
Gamma Rayn diskografia

Gamma Ray on saksalainen power metal -yhtye, jonka perusti Helloweenistä lähtenyt Kai Hansen vuonna 1988.
Tara Westover

Tara Westover (s. syyskuussa 1986 Idaho) on yhdysvaltalainen muistelmakirjailija ja esseisti, jonka esikoisteos "Opintiellä" oli yli sata viikkoa New York Timesin Bestseller-listalla. Hän kertoo teoksessaan lapsuudestan survivalistiperheessä. Hän ei saanut virallista koulutusta, mutta hän päätti lähteä opiskelemaan, kun hänen veljensä tuli väkivaltaiseksi ja hänen isänsä ekstremismi entistä radikaalimmaksi. Westover pääsi Brigham Youngin yliopistoon opeteltuaan itsenäisesti ACT-koetta varten ja tohtoriksi hän väitteli Cambridgen yliopistosta.
Lapsuus ja nuoruus survivalistiperheessä.
Tara Westover syntyi syyskuussa 1986 Idahon syrjäseudulla. Hänen vanhempansa ovat mormonisurvivalisteja, jotka eivät luota Yhdysvaltain hallitukseen. Taran tarkkaa syntympäivää ei ole tiedossa, koska hänelle ei hankittu synnyintodistusta. Tara oli yhdeksänvuotias, kun hänen äitinsä suostui lopulta hankkimaan hänelle synnyintodisuksen. Tällöin perheesta kukaan ei muistanut tytön syntymäpäivää.
Tara oli nuorin perheen seitsemästä lapsesta, ja hänen kasvatuksensa oli kaikista syrjäytyneintä. Hän ei käynyt mitään virallista koulua koko lapsuuteensa aikana eikä käynyt kertaakaan lääkärillä. Perheen isällä oli romuttamo, jolla kaikki lapsista työskentelivät. Äiti puolestaan oli kätilö ja yrttiparantaja. Tara auttoi usein äitiänsä etsimään tarvittavia aineksia tunktuuriin.
Perheen isästä tuli hiljalleen entistä ekstremistisempi, ja yhdestä Taran veljestä tuli väkivaltainen. Shawn kiusasi ja pahoinpiteli Taraa ja uhkasi myös tappaa tämän. Tara päätti tuolloin lähteä opiskelemaan ja seurata toista veljeänsä Tyleria, joka oli lähtehnyt opiskelemaan Brigham Youngin yliopistoon. Hän hankki ACT-kokeen (amerikkalainen ylioppilaskoetta vastaava koe) opiskeluoppaan ja opetti itselleen muun muassa algebraa. Toisella yrittämällään hän sai tarpeeksi hyvän tuloksen ACT-kokeesta, jotta hänet hyväksyttiin yliopistoon.
Opinnot ja kirja "Opintiellä".
Westover aloitti opintonsa 17-vuotiaana vuonna 2004. Hän opiskeli historiaa ja suoritti vuonna 2008 Brigham Youngin yliopistosta alemman korkeakoulututkinnon. Hän sai arvostetun Gates Cambridge Scholarshipin ja pääsi vuonna 2009 opiskelemaan Cambridgen yliopisto Trinity Collegeen. Cambridgessä Westover suuntautui historiankirjoituksen tutkimukseen historiografiaan. Vuonna 2014 hän valmistui historian tohtoriksi aatehistoriasta ja poliittisesta filosofiasta.
Westover alkoi vuonna 2014 kirjoittamaan muistelmiansa. Teos "Opintiellä" julkaistiin helmikuussa 2018. Muistelma todistaa erityisesti koulutuksen voimasta ja toisaalta siitä, mitä Westover itse joutui kärsimään sen eteen.
"Opintiellä" oli suurmenestys, sillä se oli helmikuussa 2020 ollut jo sata viikkoa New York Timesin Bestseller-listalla. Sitä oli myyty neljä miljoonaa kappeletta. Kirja palkittiin muun muassa Audiblen parhaan äänikirjamuistelman palkinnon, ja se oli muun muassa ehdolla Carnegie-mitaliin ja Los Angeles Timesin kirjapalkintoon. Westover valittiin vuonna 2019 Time-lehden sadan vaikutusvaltaisimman ihmisen joukkoon.
Sundaygar Dearboy

Michael Davies eli Sundaygar Dearboy (s. 1972) on liberialainen laulaja-lauluntekijä. Hän oli vuoteen 2015 mennessä julkaissut kolmetoista albumia ja noussut yhdeksi maansa suosituimmista artisteista. Hänen laulukielensä ovat bassa ja englanti.
Dearboy on alun perin kotoisin Grand Bassan alueelta. Hänen ensimmäinen levytyksensä oli "Let Us Vote Ma Ellen" (2005), jolla hän tuki Ellen Johnson Sirleafin ehdokkuutta. Tämän jälkeen häneltä ilmestyi kappale "Bayjay", jolla hän sai vuonna 2005 Liberian Entertainment Awardin. Vuoden artistin Liberia Music Awardin hän on saanut vuosina 2008 ja 2014. Hänen albumeidensa joukossa ovat "See Boyee", "Don't Live With Woman" (2007) ja "Rebirth" (2012). Dearboylla on myös diplomi rikosoikeudessa ja hän on toiminut projektimanagerina Liberia Investment &amp; Trading Companyssa (LINTRACO). Hän on ollut Johnson Sirleafin läheinen avustaja.
Tyylilajeja, jotka Dearboyn tuotannossa ovat edustettuina, ovat olleet gbema, gospel, hipco, afropop ja soukous sekä Karibian ja Intian musiikkiperinteet.
Liberian sisällissodan käsittely.
Tammikuussa 2008 Liberian totuus- ja sovintokomission kuulemisissa todistaja David Saweh väitti Sundaygar Dearboyn olleen Liberian ensimmäisessä sisällissodassa NPFL-taistelijana vastuussa todistajan isän ja siskon surmista sekä siskon joukkoraiskauksesta. Dearboy kiisti syytteet aluksi kokonaan, mutta myönsi sitten kolmen todistettua häntä vastaan tulleensa Charles Taylorin värväämäksi syyllistymättä kuitenkaan väitettyihin julmuuksiin. Todistajien mukaan Dearboy oli raiskannut nuoren naisen sekä murhannut useita miehiä, naisia ja lapsia Grand Bassan alueella. Dearboy kieltäytyi esiintymästä komission edessä ja kampanjoi aktiivisesti kyseistä toimijaa vastaan.
Toiminta ebolaepidemian aikana.
Dearboy on ollut aktiivinen ebolan vastaisessa taistelussa Liberiassa. Hän oli levyttämässä Ghanassa, kun moni hänen sukulaisistaan sai tartunnan; hän menetti muiden muassa raskaana olleen kihlattunsa.
Päivi Peltoniemi

Päivi Peltoniemi (s. 10. helmikuuta 1963 Helsinki) on suomalainen kilpauransa päättänyt koripalloilija. Peltoniemi pelasi Suomen pääsarjassa seitsemän kauden ajan saavuttaen muun muassa viisi SM-mitalia ja vuonna 1980 Suomen cup-mestaruuden. Suomen naisten maajoukkuetta Peltoniemi edusti muun muassa vuosien 1980 ja 1981 EM-kilpailuissa.
Urheilu-ura.
Karhun Poikien kasvatti Peltoniemi pelasi naisten SM-sarjaa kasvattajaseurassaan vuosina 1979–1983 saavuttaen SM-hopeaa vuonna 1980 ja SM-pronssia vuosina 1981 ja 1982. Suomen cupin KaPo voitti vuonna 1980 ja ylsi loppuotteluun myös vuosina 1979 ja 1981. Vuosina 1983–1986 Peltoniemi edusti HNMKY:tä jossa saavutti SM-hopeaa vuonna 1985 ja SM-pronssia vuonna 1984.
Peltoniemi kuului Suomen alle 18-vuotiaiden tyttöjen maajoukkueen kokoonpanoon ikäluokan vuoden 1981 EM-kilpailuissa, missä Suomi sijoittui kahdeksanneksi. Naisten maajoukkuetta hän edusti vuosina 1980–1983 yhteensä 48 ottelussa 3,4 pisteen keskiarvolla. Peltoniemi kuului Suomen turnauskokoonpanoihin vuosien 1980 ja 1981 EM-kilpailuissa.
Mun Gyeong-ja

Mun Gyeong-ja (, s. 14. elokuuta 1965) on eteläkorealainen kilpauransa päättänyt koripalloilija ja olympiamitalisti.
Mun saavutti Etelä-Korean naisten maajoukkueessa olympiahopeaa Los Angelesissa 1984. Hän kuului maajoukkueen kokoonpanoon myös Brasilian MM-kilpailuissa 1983 ja Neuvostoliiton MM-kilpailuissa 1986. Vuonna 1986 Mun saavutti Aasian kisoista hopeaa.
Faytinga

Faytinga (alun perin Dahab Faid Tinga; s. 1964) on eritrealainen laulaja ja krarlyyran soittaja.
Faytingan äiti kuului tigrinjoihin ja isä kunamiin. Isä oli vapaustaistelija, ja Faytinga itse osallistui opiskelun jälkeen taistelijana Eritrean itsenäisyyssotaan, kunnes itsenäisyys saavutettiin vuonna 1991. Vuonna 1990 Faytinga kiersi Yhdysvalloissa ja Euroopassa Sibrit-yhtyeen kanssa. Sittemmin hän on esiintynyt myös esimerkiksi Japanissa, Kiinassa ja Etelä-Afrikassa. Faytinga on itse säveltänyt omia laulujaan sekä tulkinnut tunnettujen eritrealaisrunoilijoiden ja -säveltäjien töitä. Hänen ensimmäinen kansainvälinen julkaisunsa oli ranskalaisen Cobalt-levy-yhtiön kautta julkaistu albumi "Numey", jonka kaikki kappaleet ovat kunaman kielellä laulettuja. Toisena albumina ilmestyi vuonna 2003 "Eritrea". Sanoituksiltaan kunaman- ja tigrinjankielinen "Eritrea" on tyylillisesti monipuolisempi. Myöhemmällä urallaan Faytinga on työskennellyt Asmara All Stars -yhtyeessä ja jatkanut soolotyötään.
Faytinga meni naimisiin vuonna 1991 ja sai ensimmäisen lapsensa seuraavana vuonna.
Kirsi Paltto

 
Kirsi Máret Paltto (s. 1974 Fierranjohka) on Norjan Kaarasjoella asuva saamelainen taiteilija, kirjailija, kääntäjä, opettaja, ja yrittäjä (ABC-Company E-skuvla AS).
Paltto on valmistunut Tromssan yliopistosta filosofian kandidaatiksi. Hänen esikoiskirjansa oli pohjoissaamenkielinen "Gos don leat, Elle?" (2019). Kirjan on kääntänyt norjaksi Anne Osvaldsdatter Bjørkli - Hvor er du, Elle?, suomeksi Kaija Anttonen - Missä olet, Elle? (2021), luulajansaameksi Gånnå dån la, Ielli, (2024) etelänsaameksi kääntänyt Ellen Bull Jonassen - Ealla, gusnie leah? (2024) ja ruotsiksi kirjailija itse Var är du, Elle? (2024). Kirsi Máret Paltto on myös tehnyt lastenmusiikki-CD:n Hutkangiissá lávlagat, ja kääntänyt kirjallisuutta saameksi, esim. Finddoža riegádanbeaivi ja Gunilla Wolden lastenkirjoja, esim. Nággáris Emmá. Hän on myös yli 10 vuoden ajan kääntänyt pohjoissaameksi Bamse - máilmmi gievrramus guovža (maailman vahvin nalle) -sarjakuvalehteä.
Kirsi Máret Paltto sai saamelaisen Gollegiella-kielipalkinnon vuonna 2016 yhdessä silloisen puolisonsa Jan Skoglund Palton (s. 1961) sekä siskosten Ingá-Márja ja Máret Steinfjellsin kanssa. Paltot palkittiin pitkään jatkuneesta työstään pohjoissaamen, eteläsaamen ja luulajansaamen edistämiseksi, sillä he ovat vuosien ajan merkittävästi osallistuneet kielenopetusmenetelmien ja -välineiden kehittämiseen sekä kieliä äidinkielenään puhuville että niitä alusta asti opetteleville lapsille, nuorille ja aikuisille.
Kirsi Máret Paltto on taiteilijana tehnyt yhteistyötä Jouni S. Laitin kanssa, ja heillä oli keväällä 2024 yhteisnäyttely "Bassi muoraid vuovdi" (Pyhien puiden metsä) Rovaniemen taidemuseossa. Kirsi Máret Paltto on myös mukana Sápmi Triennalessa joka oli ensimmäistä kertaa esillä syksyllä 2024 Bådådjo/Buvvdá Museossa (Bymuseet i Bodø). Muut Sápmi Triennalen näyttelypaikat ovat Sámi dáiddaguovddáš - Sami Center for Contemporary Art ja Rovaniemen taidemuseo vuonna 2025 ja Oulun taidemuseossa ja Kin Nykyaijan taitheen myseymmissä, Kiirunassa 2026.
Paltto on osallistunut myös mielenilmauksiin saamelaisalueella, esimerkiksi vuonna 2017 kaavailtua vedenpullotuslaitoksen perustamista vastaan.
Hadi Khosroshahi

Sayyed Hadi Khosroshahi (; 1939 Tabriz – 27. helmikuuta 2020 Teheran) oli iranilainen uskonoppinut ja diplomaatti.
Khosroshahi aloitti 15-vuotiaan yhteistyön militantin Fada'iyan-e Islam -järjestön johtaja Navvab Safavin kanssa. Hän muodosti myös läheiset suhteet Egyptin Muslimiveljeskuntaan. Vuoden 1979 Iranin vallankumouksen jälkeen Khosroshahi edusti Ruhollah Khomeinia kulttuurin ja islamilaisen ohjauksen ministeriössä. Kaksi vuotta tämän jälkeen hän sai nimityksen Iranin ensimmäiseksi suurlähettilääksi Vatikaaniin. Nämä tehtävät jätettyään hänet lähetettiin edustamaan maataan Kairoon. Palattuaan Iraniin hän halusi pysytellä sivussa vallan keskiöstä ja keskittyi šiialaisuuteen liittyneiden teologisten kirjojen kokoamiseen. 
Khosroshahi perusti Euroopassa keskuksen šiialaisuuden edistämiseksi länsimaissa. Hän oli merkittävässä asemassa Qomin seminaarissa.
Kuolema.
Khosroshahi joutui Masih Daneshvari -sairaalaan 26. helmikuuta 2020. Hän kuoli sairaalaan joutumistaan seuraavana päivänä covid-19-tautiin.
Pyhän Elisabetin tulva

Pyhän Elisabetin tulva 19. marraskuuta 1421 oli Zeelandin ja Hollannin kreivikuntien alueella noussut tulva, jonka seurauksena maaseutualue Grote Hollandse Waard jäi veden alle. 23 tai 30 kylää tuhoutui ja ihmistä kuoli, kun Pohjanmeri alkoi myrskytä yöllä ja Grote Waardin suojaksi rakennetut patovallit murtuivat. Koukkujen ja turskien sotaa käyneet Dordrechtin ja Geertruidenbergin kaupungit menettivät maayhteyden toisiinsa. Yksi syy patovallien murtumiseen oli se, että sodan takia patojen korjaustöistä ei ollut huolehdittu kunnolla.
Osa veden alle jääneistä maista on myöhemmin kuivattu, mutta esimerkiksi Biesboschin alue on vielä nykyäänkin paljolti veden peitossa ja siellä on kansallispuisto. Biesboschin muutos kuivan maan ja veden väliseksi siirtymäalueeksi kesti kokonaisuudessaan useita vuosikymmeniä.
19. marraskuuta oli Elisabet Pyhän muistopäivä, jonka mukaan tulva sai nimensä. Myös vuonna 1404 oli samoilla seuduilla tulva Elisabetin päivänä.
Someday Came Suddenly

Someday Came Suddenly on electrocore-yhtye Attack Attack!in debyytialbumi. Se julkaistiin 11. marraskuuta 2008.
Peruspuurtajat

Peruspuurtajat ry on perussuomalaisten työntekijäjärjestö. Se lisättiin yhdistysrekisteriin 5.3.2019.
Yhdistyksen tarkoituksena on palkkatyössä työskentelevien taloudellisen ja yhteiskunnallisen aseman turvaaminen, vaikuttaminen työmarkkinoiden toimintaympäristöön, elinkeinopolitiikkaan, koulutuspolitiikkaan ja työympäristöasioihin.
Peruspuurtajien varsinaisiksi jäseniksi voidaan hyväksyä vain Perussuomalaiset rp:n jäseniä.
Suomi–Ruotsi-maaottelu 1971

Vuoden 1971 Suomi–Ruotsi-maaottelu käytiin Göteborgissa Nya Ullevin stadionilla 28. ja 29. elokuuta.
Anton Keldan

Anton Gustaf Keldan (Keltanen) (4. tai 13. lokakuuta 1834 Viipuri – 14. tammikuuta 1899 Viipuri) oli suomalainen kansanvalistaja.
Anton Keldanin isä oli saksalaissyntyinen tukkukauppias Abraham Keldan. Perhe oli saksankielisyydestään huolimatta suomenmielinen ja sen ystäväpiiriin kuuluivat muun muassa Jaakko Juteini ja Juho Pynninen. Keldan sai jo lapsena kansallisen herätyksen.
Keldan työskenteli konttoristina eri kauppahuoneissa, oli jonkin aikaa Jyväskylän seminaarin taloudenhoitajana ja Käkisalmen kaupunginkamreerina ja palasi sitten Viipuriin, jossa hän omistautui suomalaisen kansanvalistustoiminnan palvelukseen.
Keldan oli Viipurin Suomalaisen Kirjallisuusseuran jäsen ja toimi sen sihteerinä vuosina 1875–1876. Hän esitti vuonna 1864 seuran kokouksessa aloitteen kansakoulujen ja kansanvalistusseuran perustamisesta. Keldan perusti omilla varoillaan Uuraan ensimmäisen kansakoulun, toimi Kansanvalistusseuran asiamiehenä ja Viipurin lukusalin hoitajana, osallistui eläinsuojeluyhdistyksen toimintaan, julkaisi kirjasia, kirjoitteli lehtiin ja oli vähän aikaa sanomalehti "Ilmarisen" toimittajana. Hänet tunnetaan myös Joensuun kaupunginkirjaston perustajana.
Viipurin sanomalehtimiehet pystyttivät vuonna 1900 muistopatsaan Keldanin haudalle Sorvalin hautausmaalle.
Naisten Suomi–Ruotsi-yleisurheilumaaottelu 1971

Vuoden 1971 naisten Suomi–Ruotsi-maaottelu käytiin Göteborgissa Nya Ullevin stadionilla 28. ja 29. elokuuta.
Palsamiköynnökset

Palsamiköynnökset ("Schisandra") on yksi kolmesta palsamiköynnöskasvien (Schisandraceae) heimoon kuuluvasta kasvisuvusta. Palsamiköynnösten sukuun kuuluu noin 25 lajia, joista idänpalsamiköynnöstä eli palsamiköynnöstä ("Schisandra chinensis") käytetään köynnöstävänä koristekasvina.
Talliumasetaatti

Talliumasetaatti (CH3COOTl) on tallium- ja asetaatti-ionien muodostama ioniyhdiste. Sitä käytetään reagenssina orgaanisen kemian synteeseissä ja selektiivisissä mikrobien kasvualustoissa.
Ominaisuudet, valmistus ja käyttö.
Huoneenlämpötilassa talliumasetaatti on valkoista kiteistä ainetta. Yhdiste imee kosteutta eli se on hygroskooppista. Talliumasetaatti liukenee hyvin veteen ja liukenee lisäksi etanoliin ja etikkahappoon. Siitä tunnetaan myös kidevedellinen hemitrihydraatti (CH3COOTl·1½H2O). Muiden talliumyhdisteiden tavoin myös talliumasetaatti on erittäin myrkyllistä. Sillä altistumisesta voi seurata oireina esimerkiksi huonovointisuutta ja kouristuksia.
Talliumasetaattia valmistetaan liuottamalla talliumetoksidia, -hydroksidia tai talliumkarbonaattia etikkahappoon.
TlOH + CH3COOH → CH3COOTl + H2O
Tl2CO3 + 2 CH3COOH → CH3COOTl + H2O + CO2
Yhdistettä käytetään orgaanisen kemian synteeseissä jodiasetaattijohdannaisten valmistamiseen alkeeneista, jodilaktonisointireaktiossa ja diolien valmistamiseen alkeeneista. Talliumasetaattia lisätään myös eräisiin tiettyjen bakteerien kasvatuksiin tarkoitettuihin selektiivisiin kasvatusalustoihin.
Powerwolfin diskografia

Powerwolf on saksalainen power metal -yhtye. Yhtyeen musiikille on tyypillistä synkkä tunnelma sekä musiikillisesti että sanoituksellisesti.
Clostridium perfringensin alfatoksiini

"Clostridium perfringens" alfatoksiini on "C. perfringens" bakteerin tuottama ekstoksiini, eli myrkky, jota bakteeri erittää ympäristöönsä. Alfatoksiini on "C. perfringens" bakteerin tärkein virulenssitekijä eli taudinaiheuttamistekijä kaasukuoliossa. 
Kliininen merkittävyys.
Alfatoksiini kuuluu bakteerien fosfolipaasi C entsyymiperheeseen. Fosfolipaasi C ominaisuuksiin kuuluu eläinsolujen pinnan fosfolipidien hajottaminen, joka kaasukuoliossa johtaa hemolyysiin eli veren punasolujen hajoamiseen. "In vitro" ja "in vivo" hiirikokeiden perusteella entsyymiaktiivisuuden lisäksi kaasukuoliossa alfatoksiini häiritsee immuunipuolustuksen neutrofiilien erilaistumista. "C. perfringens" infektiossa alfatoksiini päätyy luuytimeen, jossa se häiritsee neutrofiilien esiasteen kehittymistä täysin toimivaksi immuunipuolustuksen soluksi. Kehittymisen estäminen vapauttaa epäkypsiä neutrofiileja kudokseen, jolloin immuunipuolustus toimii heikommin bakteeri-infektiota vastaan. Immuunipuolustuksen häiritseminen antaa bakteerille etulyöntiaseman, kun infektio pääsee etenemään häiriintymättä.
Jesse Uusiperhe

Jesse Uusiperhe (s. 22. helmikuuta 1998) on suomalainen maantiekilpapyöräilijä. Hän edustaa Suomessa Turun Urheiluliittoa. 
Vuodesta 2020 alkaen Uusiperhe on ajanut belgialaisen Asfra Racing joukkueen väreissä.
Chamsia Sagaf

Chamsia Sagaf (s. 29. joulukuuta 1955 Mitsamiouli) on komorilainen laulaja. Hänen tyylilajejaan ovat olleet taarab, zouk ja afrozouk.
Sagaf aloitti laulu-uransa vuonna 1970 nais-, kulttuuri- sekä opiskelijayhdistyksissä ja muutti Ranskaan vuonna 1975. Hän on ollut aktiivinen naisten oikeuksien puolestapuhuja ja käsitellyt lauluissaan esimerkiksi naisten ja lasten asioita. Hän pääsi debyyttialbumillaan "Tsihoro" (1999) Kora-palkintoehdokkaaksi. Toisena albumina ilmestyi "Îles Comores" ja kolmantena "Loléya" (2002). Joulukuussa 2003 Sagaf voitti parhaan itäafrikkalaisnaisartistin Kora-palkinnon Etelä-Afrikassa. Hän on ensimmäinen sooloalbumin ja CD-muotoisen levytyksen julkaissut komorilaisartisti.
Sagaf valmistui opiskeltuaan tietojenkäsittelytiedettä ja kirjanpitoa. Hän meni naimisiin ja sai viisi lasta. Hän on osallistunut eri hyväntekeväisyysjärjestöjen toimintaan.
Linnanmäen sirkuskoulu

Linnanmäen sirkuskoulu on Helsingissä toimiva, vuonna 1981 perustettu lasten ja nuorten sirkuskoulu.
Historia.
Alkutaipaleet.
Linnanmäen sirkuskoulu kokoontui ensimmäisen kerran 29.1.1981. Avajaisissa esiintyi kuuluisa jonglööri Henrico. Perustajajäseniin kuului sirkushistorioitsija Markku Aulanko. Aluksi opetusta järjestettiin Linnanmäen Luolassa kerran viikossa kerho­toiminnan luonteisesti. Syksyllä 1981 opetustoiminta jatkui Peacock-teatterin näyttämöllä. Vakio-opettajina toimivat silloin akrobaatit Alpo Hirvimäki ja Kari Hasanen. Peacock-teatterissa ei ollut lämmitystä, joten uusille tiloille oli tarvetta. Semmoinen löytyikin lähellä sijaitsevasta koulusta, jossa sitten harjoittelivat akrobaatit, jonglöörit ja tasapainoilijat. Taikurit harjoittelivat Solmu Mäkelän johdolla Taikapiirin klubihuoneistolla. Vuonna 1986 kerhoiltoja alettiin pitää Maarit Tiilikaisen ja Riku Issakaisen johdolla vuoristoradan takana olevassa parakkirakennuksessa, kun Solmu Mäkelä lopetti taikuriryhmän opettamisen. Akrobaatit harjoittelivat edelleen koululla kerran viikossa.
Nimekkäitä oppilaita.
Sirkuskoululla on vuosien saatossa ollut useita nimekkäitä oppilaita. Heitä ovat muun muassa Pasi Toiviainen, joka on monta vuotta vetänyt Ylen ympäristöohjelmia, Jaakko Saariluoma, joka on tullut tunnetuksi näyttelijänä ja stand up-koomikkona, ja Formula-kuljettajana kuuluisaksi tullut Mika Häkkinen. Sirkuskoulun oppilaista edelleen sirkusalalla toimivia nimekkäitä artisteja ovat mm. extreme-artisti/illusiotaikuri Iiro Seppänen, jonglööri Ville Walo, taikuri-videotaiteilija Kalle Nio jne. Sirkuskoulusta moni on edennyt ammattiopintoihin ja sieltä edelleen maailman estradeille esimerkiksi Cirque du Soleilin kiertueille. 
Lasten Päivän Säätiön osuus toiminnassa.
Lasten Päivän Säätiö kustansi sirkuskoulun toiminnan aluksi kokonaan, eikä oppilailta peritty minkäänlaista maksua. Huvipuiston toiminnan kehittyessä alettiin pohtia sirkuskoulun jatkoa. Sirkuskoulu sinänsä sopi lasten hyväksi toimivan säätiön toimintaan, mutta sen ei katsottu kuuluvan huvipuiston ydintoiminnan alasuuteen. Niinpä 15.2.2002 Åshöjdens skolanin luokkahuoneessa perustettiin kerhoa pyörittämään kannatusyhdistys.
Kannatusyhdistys ja henkilökunta.
Linnanmäen sirkuskoulun kannatusyhdistyksen perustajina toimivat sirkuskoulun opettajat sekä oppilaiden vanhemmat. Kaisu Sutisen ja Karoliina Korhosen siirtyessä opettamisesta sivuun tilalle tulivat sirkusaktiivi Maiju Mustonen ja komedienne Jenni Kallo. Maiju Mustonen ryhtyi myös sirkuskoulun toiminnan vastuuvetäjäksi. Pisimpään talossa olleita ovat myös Niina Rinta-Opas ja Iida Kurki. Vuosien saatossa sirkuskoululla on ollut joukko ammattitaitoisia opettajia, jotka ovat pysyneet mukana vuosikymmenet nostaen sirkuskoulun tasoa ja mainetta. Heihin lukeutuu mm. Lionel Lejeune, Teemu Öhman, Pinja Schönberg ja Kimmo Hietanen.
Sirkuskoulu tunnetaan myös kansainvälisellä nimellään Lintsin Sirkus.
Kohokohtia kannatusyhdistyksen toiminnan ajalta.
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2002
Torasjärvi

Torasjärvi voi tarkoittaa seuraavia:
Faija (artisti)

Faija, oikealta nimeltään Aaron Martikainen, on suomalainen laulaja. Hän julkaisi ensisinglensä "Olutta ja mennyttä" 15. kesäkuuta 2018. Mukana singlellä on Tauski.
Faijalta ilmestyi ensisinglensä jälkeen vuonna 2018 kappale Pubiruusu ja vuonna 2019 kappale Suomalaisen miehen kyyneleet.
Yksityiselämä.
Martikainen on opiskellut pianoa ja klassista kitaraa konservatoriossa sekä valmistunut Sibelius-lukiosta 2014. Musiikin lisäksi Martikainen on opiskellut lakia Tallinnan yliopistossa.
Li Wenliang

Li Wenliang (; 12. lokakuuta 1986 – 7. helmikuuta 2020) oli kiinalainen silmälääkäri. Hän työskenteli Wuhanin keskussairaalassa.
Listä tuli lääkäriyhteisönsä pilliin puhaltaja, kun hän varoitti kollegoitaan mahdollisesta vakavaa äkillistä hengitystieoireyhtymää (SARS) muistuttavasta sairaudesta sosiaalisessa mediassa 30. joulukuuta 2019. Julkaisun vuoksi Wuhanin poliisi kutsui Lin kuulusteltavaksi 3. tammikuuta 2020, koska tämä oli "esittänyt vääriä kommentteja Internetissä". Tauti nimettiin covid-19:ksi, ja hänen varoituksiaan jaettiin myöhemmin julkisesti. 
Li palasi myöhemmin työtehtäviinsä, kunnes sai viruksen tartuntapotilaalta ja kuoli tautiin 33-vuotiaana 7. helmikuuta 2020. Sairastuttuaan Li sai sosiaalisen median kautta kymmeniätuhansia tukiviestejä samalla kun viranomaisia arvosteltiin tapauksen salaamisesta. Hänen lisäkseen ainakin seitsemän lääkäriä varoitti koronavirusepidemiasta etukäteen.
Sauron (täsmennyssivu)

Sauron voi tarkoittaa ainakin seuraavia:
Brendan Guhle

Brendan Guhle (s. 29. heinäkuuta 1997 Alberta) on kanadalainen jääkiekkoilija. Hän edustaa NHL-seura Anaheim Ducksia. Puolustajana pelaava Guhle on Buffalo Sabresin toisen kierroksen varaus vuoden 2015 varaustilaisuudesta. Guhlle teki NHL-debyyttinsä Buffalo Sabresin joukkueessa kaudella 2016-2017. Hän siirtyi Anaheim Ducksiin helmikuussa 2019 Sabresin vuoden 2019 ensimmäisen kierroksen varausvuoron kanssa vaihdossa Brandon Montouriin. Guhle on kätisyydeltään left. Hän on pelannut 6. maaliskuuta 2020 mennessä 58 NHL-runkosarjaottelua, joissa on tehnyt neljä maalia ja kymmenen syöttöä eli 14 tehopistettä. Toukokuussa 2020 Guhle teki kaksivuotisen jatkosopimuksen Anaheim Ducksin kanssa.
Ragen diskografia

Rage on saksalainen thrash-vaikutteista power metallia soittava yhtye, joka on perustettu vuonna 1984.
Hossein Sheikholeslam

Hossein Sheikholeslam (; 1952 Esfahan – 5. maaliskuuta 2020 Teheran) oli iranilainen poliitikko ja diplomaatti.
Sheikholeslam opiskeli Kalifornian yliopistossa, Berkeleyssä ennen Iranin vallankumousta. Hän sai luonnontieteiden maisterin oppiarvon tietojenkäsittelytieteessä. Hän kuulusteli Yhdysvaltain suurlähetystön henkilökuntaa Iranin panttivankikriisin aikana vuonna 1979. Sheikholeslam toimi Iranin parlamentin (Majlis) jäsenenä ja vuosina 1981–1997 varaulkoministerinä. Hän oli suurlähettiläänä Syyriassa vuosina 1998–2003 ja sai heinäkuussa 2016 nimityksen ulkoministeri Mohammad Javad Zarifin neuvonantajaksi.
Sheikholeslam kuoli saatuaan tartunnan vuosien 2019–2020 koronavirusepidemian aikana. Hän oli ollut pari päivää Masih Daneshvari -sairaalassa. Hänen kuollessaan Iranin parlamentin jäsenistä 8 % oli sairastunut, parlamentin toiminta oli keskeytetty toistaiseksi ja virkamiehiltä oli kielletty matkustaminen.
Frodo (täsmennyssivu)

Frodo voi tarkoittaa ainakin seuraavia:
Pallonuppusammal

Pallonuppusammal eli pallosuppusammal ("Physcomitrium sphaericum") on nuotiosammalten heimoon (Funariaceae) ja nuppusammalten ("Physcomitrium") sukuun kuuluva lehtisammallaji. Laji ja suku on aiemmin tunnettu suppusammalina, joiden suomenkielinen nimi on vaihdettu nuppusammaliksi.
Ulkonäkö.
Pallonuppusammal on alle 5 millimetrin korkuinen. Sen itiöt ovat 25–32 mikrometrin mittaisia.
Levinneisyys.
Pallonuppusammal on levinnyt laajalle alueelle Euraasian lauhkeisiin osiin Intiaan, Japaniin ja Koreaan asti. Baltiassa sitä ei kuitenkaan tavata, ja se on hävinnyt Ruotsista, Puolasta, Suomesta, Alankomaista ja Italiasta. Ruotsista sitä on havaittu vain yhdeltä paikalta 1910-luvun puolivälissä ja lopussa. Suomessa lajia on historiassa tavattu vain kahdesti, joista uudempi kerta on vuodelta 1906. Pallonuppusammal on uhanalainen monissa Keski- ja Itä-Euroopan valtioissa. Vuoden 2019 arvioinnissa se luokiteltiin Suomessa äärimmäisen uhanalaiseksi ja aiemmissa uhanalaisarvioinneissa alueellisesti hävinneeksi.
Yvonne Farrell

Yvonne Farrell (s. 1951 Tullamore, Irlanti) on irlantilainen arkkitehti, joka on tehnyt 1970-luvulta asti yhteistyötä Shelley MacNamaran kanssa. He perustivat vuonna 1978 Grafton Architectsin ja saivat vuonna 2020 Pritzker-palkinnon.
Elämä ja ura.
Yvonne Farrell kasvoi Tullamoren kaupungissa, ja hän opiskeli arkkitehtuuria University College Dublinissa. Siellä hän tapasi vuotta nuoremman Shelley MacNamaran, jonka kanssa hän aloitti pitkän yhteisen uran. He opiskelivat Dublinissa rationalististen arkkitehtien alaisuudessa. He valmistuivat vuonna 1976 ja saivat molemmat mahdollisuuden jatkaa siellä opettajina.
Farrell ja McNamara perustivat vuonna 1978 kolmen muun henkilön kanssa Grafton Architectsin. Vain Farrell ja McNamara ovat jääneet jäljelle alkuperäisistä osakkaista. Heidän yhteistyöstään syntyi Irlantiin monia rakennuksia. Ensimmäisen kansainvälisen toimeksiannon Grafton Architects sai vuonna 2009, kun he suunnittelivat Luigi Bocconi -yliopiston Milanoon. Sen jälkeen he ovat suunnitelleet muun muassa Universidad de Ingeniería y Tecnologían kampuksen Limaan, Institut Mines-Télécomin rakennuksen Pariisiin ja Université Toulouse 1 Capitolen taloustieteen laitoksen Toulouseen. Näistä UTEC:n kampus Limassa on ertyisen tunnettu, ja se sai Royal Institute of British Architectsin ensimmäisen kansainvälisen palkinnon.
Farrell ja McNamara jakoivat vuonna 2020 arkkitehtuurin arvostetuimman palkinnon Pritzkerin. He voittivat myös Euroopan unionin Mies van der Rohe -arkkitehtuuripalkinnon (2022).
Shagrat

Shagrat voi tarkoittaa ainakin seuraavia:
Shelley MacNamara

Shelley MacNamara (s. 1952 Lisdoonvarna, Irlanti) on irlantilainen arkkitehti, joka on tehnyt 1970-luvulta asti yhteistyötä Yvonne Farrellin kanssa. He perustivat vuonna 1978 Grafton Architectsin ja saivat vuonna 2020 Pritzker-palkinnon.
Elämä ja ura.
Shelley MacNamara syntyi Lisdoonvarnassa. Hän on kertonut, että hän alkoi ymmärtää arkkitehtuurin merkitystä, kun hän vieraili Limerickissä tätinsä luona. Täti asui suuressa 1700-luvulla rakennetussa talossa, ja siellä MacNamara näki tilan ja valon merkityksen rakennussuunnittelussa.
MacNamara opiskeli arkkitehtuuria University College Dublinissa. Siellä hän tapasi vuotta vanhemman Yvonne Farrellin, jonka kanssa hän aloitti pitkän yhteisen uran. He opiskelivat Dublinissa rationalististen arkkitehtien alaisuudessa. He valmistuivat vuonna 1976 ja saivat molemmat mahdollisuuden jatkaa siellä opettajina. MacNamara on toiminut vierailevana opettajana myös Oxford Brookes Universityssä, Mendrision arkkitehtuuriakatemiassa ja Oslon yliopistossa.
McNamara ja Farrell perustivat vuonna 1978 kolmen muun henkilön kanssa Grafton Architectsin. Vain he ovat jääneet jäljelle alkuperäisistä osakkaista. Heidän yhteistyöstään on syntynyt Irlantiin monia rakennuksia. Ensimmäisen kansainvälisen toimeksiannon Grafton Architects sai vuonna 2009, kun he suunnittelivat Luigi Bocconi -yliopiston Milanoon. Sen jälkeen he ovat suunnitelleet muun muassa Universidad de Ingeniería y Tecnologían kampuksen Limaan, Institut Mines-Télécomin rakennuksen Pariisiin ja Université Toulouse 1 Capitolen taloustieteen laitoksen Toulouseen. Näistä UTEC:n kampus on ertyisen tunnettu, ja se sai Royal Institute of British Architectsin ensimmäisen kansainvälisen palkinnon.
McNamara ja Farrell saivat vuonna 2020 arkkitehtuurin arvostetuimman palkinnon Pritzkerin. He voittivat myös Euroopan unionin Mies van der Rohe -arkkitehtuuripalkinnon (2022).
Karin Tuolja

Karin Ingegärd Tuolja (, s. 1946) on Ruotsissa asuva saamelainen opettaja, kääntäjä, oppimateriaalien kehittäjä ja kielentarkastaja. Hän on keskeinen henkilö luulajansaamen kielen piirissä myös Ruotsin ja Norjan välisessä kieliyhteistyössä. Hän on kehittänyt osaltaan luulajansaamen sanavarastoa ja termistöä esimerkiksi Raamatun käännöstyön yhteydessä. 
Tuolja sai saamelaisen Gollegiella-kielipalkinnon vuonna 2018 yhdessä kiltinänsaamen opettajan Jekaterina Metškinan kanssa.
Tuolja on laatinut Susanna Angéus Kuoljokin kanssa ruotsinkielisen luulajansaamen alkeisoppikirjan "Giellaj hilá" (1. painos 1999; 2013 painos 240 s, Jokkmokk : Samernas utbildningscentrum, ). Tämän oppikirjan pohjalta on laadittu nettikäyttöinen luulajansaamen oppikurssi.
Kampavalmuska

Kampavalmuska ("Tricholoma stans") on valmuskoihin kuuluva sienilaji. Se on hyvin harvinainen Britanniassa ja sitä myös tavataan joissakin Euroopan mannerosissa. Lajia esiintyy eteläisessä Ruotsissa. Suomessa sitä tavataan yleisenä. Sen lakki on 5–10 senttimetrin levyinen. 
Kampavalmuska ei ole ruokasieni, ja sitä pidetään myrkyllisenäkin.
Juustovalmuska

Juustovalmuska ("Tricholoma roseoacerbum") on valmuskoihin kuuluva sienilaji. Sitä esiintyy Euroopassa ja luoteisessa Pohjois-Amerikassa. Sen lakki on 5–12 senttimetrin levyinen ja jalka 2–7 senttimetriä pitkä.
Bentonville

Bentonville on kaupunki Arkansas’n osavaltiossa Yhdysvalloissa. Sen väkiluku oli vuoden väestönlaskennassa 35 301. Bentonville on Bentonin piirikunnan hallintokeskus. 
Bentonville perustettiin 3. huhtikuuta 1873 ja sai nimensä poliitikko Thomas Hart Bentonilta. Vähittäiskauppaketju Walmartin pääkonttori sijaitsee kaupungissa.
Väestö.
Kaupungin asukkaista 73 prosenttia on valkoisia, 10,9 prosenttia aasialaisia ja 9,38 prosenttia latinalaisamerikkalaisia. 88,7 prosenttia asukkaista on Yhdysvaltain kansalaisia. Kaupungin väestön keski-ikä on 32,7 vuotta.